สวัสดีคะอยากสอบถามว่า ดิฉันมีเพศสัมพันธ์กับแฟนแล้วรู้สึกเจ็บตรงปากมดลูกตลอดการทำหลังจากนั้นพอเช้าก็มีอาการเจ็บ แสบ คันบริเวณปากมดลูกและก็มีตกขาวสีเหลืองปนขาวเหมือนหนองเลยคะเคยเป็นแบบนี้มาแล้วครั้งนึงแต่รักษาความสะอาดแล้วก็หายไปเอง แต่ก็เคยมีอะไรกับแฟนหลายครั้งแต่ก็ไม่เป็นพอ(ไม่มีการเจ็บคณะมีเพศสัมพันธ์)มารอบนี้เลยไปหาที่นามัยแถวบ้านให้ยาเน็บ6เม็ดมาคะอยากทราบมาดิฉันเป็น เชื่อราหรือแบคทีเรียคะไม่ได้บอกแล้วทำไมถึงกลับมาเป็นอีกคะกังวลมากเลยคะรบกวนคุณช่วยตอบหน่อยนะค
สวัสดีค่ะ อาการตกขาวสีเหลืองคล้ายหนอง เจ็บแสบและคันที่ในช่องคลอด และเจ็บเวลามีเพศสัมพันธ์ อาจเกิดจาก- การติดเชื้อหนองในแท้หรือหนองในเทียม ซึ่งจะทำให้มีตกขาวสีเหลืองหรือเขียวคล้ายหนอง มีกลิ่นเหม็นมีอาการเจ็บและคันช่องคลอด เจ็บขณะปัสสาวะและขณะมีเพศสัมพันธ์- การติดเชื้อปรสิต ตกขาวจะมีกลิ่นเหม็นคาว มักมีฟองปน อาจเป็นสีเทา เหลือง หรือเขียวและมีอาการแสบหรือคันในช่องคลอด เจ็บขณะปัสสาวะและขณะมีเพศสัมพันธ์หากเป็นการติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียก และมีอาการแสบหรือคันช่องคลอดมาก รวมถึงอวัยวะเพศด้านนอกด้วย แต่ตกขาวจะไม่มีกลิ่นเหม็นหากเป็นช่องคลอดอักเสบจากเชื้อแบคทีเรีย(bacterial vaginosis) ตกขาวมักมีสีเทาขุ่น หรือขาวขุ่น มีกลิ่นเหม็นเหมือนคาวปลา และอาจทำให้รู้สึกแสบหรือระคายเคืองในช่องคลอดได้เล็กน้อย แต่จะไม่ทำให้เกิดอาการเจ็บขณะมีเพศสัมพันธ์การติดเชื้อต่างๆ เหล่านี้ สามารถที่จะกลับเป็นซ้ำได้อีก ดังนั้นควรไปพบสูติ-นีแพทย์เพื่อตรวจภายในหาสาเหตุที่ถูกต้อง และรับการรักษาตามสาเหตุค่ะ